14/02/2022 | Administración LocalMunicipal
Curtis
Aprobación das bases do “Concurso de Disfraces” Entroido 2022 do Concello de Curtis

Mediante Resolución da alcaldía-presidencia núm.72/2022, do 8 de febreiro, aprobáronse as bases xerais que regularán o “Concurso de Disfraces” Antroido 2022 do Concello de Curtis, tal e como se transcribe: “PRIMEIRO.- Aprobar as bases reguladoras do “Concurso de Disfraces” Antroido 2022 con motivo da celebración do Antroido. SEGUNDO.- Publicar as presentes bases no BOP, ademais de darlle a debida publicidade no taboleiro de anuncios do Concello, e na súa páxina web. - Participar e valorar as tradicións como riqueza cultural. - Fomentar o consumo no comercio e hostalería locais, axudando así a promoción económica do noso Concello. · Os participantes deben inscribirse ata o día 25 de febreiro de 2022 nas dependencias municipais para poder participar no concurso. · Para inscribirse será necesario indicar: nome, apelidos, idade, número de teléfono e categoría na que se presentan. · Os grupos non excederán os oito participantes. · O concurso celebrarase o día 1 de marzo na festa de Antroido de Curtis e Teixeiro. · Valorarase que os disfraces sexan de elaboración propia así como a utilización de materiais reciclados na elaboración dos mesmos. O xurado estará composto por varios membros alleos ao Concello. CONCURSO INFANTIL (ATA 16 ANOS): Dous 1 os premio individual ou grupo: dous vales de 150 € cada un. Dous 2 os premio individual ou grupo: dous vales de 100 € cada un. Dous 3 os premio individual ou grupo: dous vales de 50 € cada un. Todos estes vales deberán gastarse en locais de comercio ou hostalaría local, sitos no municipio de Curtis. Dous 1 os premio individual ou grupo: dous vales de 300 € cada un. Dous 2 os premio individual ou grupo: dous vales de 200 € cada un. Dous 3 os premio individual ou grupo: dous vales de 100 € cada un. Todos estes vales deberán gastarse en locais de comercio ou hostalaría local, sitos no municipio de Curtis. Os premios levarán os descontos de IRPF correspondentes conforme á normativa aplicable. Os vales terán unha validez de 60 días, en caso de peche da hostelería e comercio a causa de restricións sanitarias nos 60 días de vixencia dos vales, estes quedarán prorrogados 15 días, a contar dende o día seguinte ao levantamento das restricións. Os gañadores deberán presentar no Rexistro Municipal, a seguinte documentación para que lles sexa entregada a cantidade que lles corresponde por sorteo: - O vale entregado polo Concello. - A factura do gasto realizado que deberá emitirse a nome do beneficiario do premio ou de quen ostente a súa tutela. O seu importe deberá ser igual ou superior á cantidade coa que resultara agraciado. Se o importe da factura fora menor, entregaráselle o premio por ese importe. No concepto da factura figurará a seguinte lenda: Concurso de disfraces do Concello de Curtis. - Non se admitirán facturas de comercios ou hostalería que non teñan a súa actividade no termo municipal de Curtis. - Nº de conta bancaria do premiado para realizar a transferencia do importe do premio correspondente. A participación no “Concurso de Disfraces” Antroido 2022 comporta a total aceptación das bases.” Curtis, 8 de febreiro de2022 O alcalde, Javier Francisco Caínzos Vázquez